František Dravecký

František Anton Dravecký (iný zápis priezviska: Draveczky de Dravecz et Vinna; * 12. jún 1725, Varaždin† 18. jún 1802, Trnava) bol rímskokatolícky cirkevný hodnostár a náboženský spisovateľ.

V rokoch 1749 – 1753 absolvoval štúdium teológie na nemecko-uhorskom kolégiu v Ríme a v roku 1753 získal doktorát z teológie a bol vysvätený za kňaza. V roku 1753 pôsobil ako farár v Jablonove nad Turňou, v roku 1696 už bol spišským kanonikom, roku 1773 nitrianskym archidiakonom a v roku 1783 sa stal prepoštom svätojurským.

Je autorom náboženských prác prevažne mariologického obsahu (napr. Defensio beatissimae Virginis Dei genitricis Mariae contra nostrae tempestatis haereses. Trnava 1791; Cantico per tutti i giorni festivi della beatissima Virgine Maria.... Trnava 1801). Jednu z nich, Arcta via vita pia („Úzka cesta, pobožnosť života“), preložil Julián Dvorák do bernolákovskej slovenčiny.

Referencie 

Slovenskí náboženskí spisovatelia
Slovenskí rímskokatolícki kňazi